TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

12.számú
NYILVÁNOS ÜLÉS JEGYZŐKÖNYV

HATÁROZATAI

84/2011./X.25./kt.határozat:				- 2011.október 25-i ülés napirendjének el-
							  fogadása

85/2011./X.25./kt.határozat:				- Pályázat benyújtása önhibáján kívül
							  hátrányos pénzügy helyzetbe került ön-
							  kormányzatok támogatására

86/2011./X.25./kt.határozat:				- Főnyed csatlakozási kérelme fogorvosi 
							  ellátásra létrejött társuláshoz
 

Zárt ülésen:
87-90/2011./X.25./kt.határozat:			- Hivatalból indított eljárás keretében
							  átmeneti segélyek megállapítása

91/2011./X.25./kt.határozat:				- Átmeneti segély iránti kérelem elbírá-
							  lása



























12.sz. 


J E G Y Z Ő K Ö N Y 


Készült a Tikos Községi Önkormányzat Képviselő-testületének 2011. év október  hó 25.    napján 8,00 órakor a Községháza épületében (Tikos, Iskola u.16.) megtartott   nyilvános üléséről.

Jelen vannak:  Kónya László polgármester
		 Berta József képviselő
		 Rajkai Istvánné képviselő
		 Vida Józsefné alpolgármester

Igazoltan távol van: Bogdán Géza képviselő

Tanácskozási joggal jelen van:   Török Csilla körjegyző

[bookmark: _GoBack]Kónya László polgármester köszönti a megjelenteket, megállapítja, hogy a testület ülése határozatképes, mert a megválasztott 5 fő települési képviselőből 4 fő jelen van. Az ülést megnyitja. Javaslatot tesz a tárgyalandó napirendi pontokra. 

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

84/2011./X.25./kt.határozat:

Tikos Község Önkormányzatának Képviselő-testülete a 2011.október25-i ülésén az alábbi napirendet tárgyalja:

Napirend:
1.) Pályázat benyújtása önhibáján kívül hátrányos helyzetbe került önkormányzatok
pénzügyi támogatására

Előadó: Kónya László polgármester

2.) Főnyed csatlakozási kérelme fogorvosi ellátásra létrejött társuláshoz

Előadó: Kónya László polgármester

3.) Egyéb ügyek

Határidő: azonnal
Felelős: Kónya László polgármester





1.)Napirend tárgyalása
Pályázat benyújtása önhibáján kívül hátrányos helyzetbe került önkormányzatok
pénzügyi támogatására

Előadó: Kónya László polgármester

(Szóbeli előterjesztés)

Kónya László:
Ismerteti röviden az önkormányzat anyagi helyzetét, és javasolja a testületnek a pályázat benyújtását az önhibáján kívül hátrányos pénzügyi helyzetbe került önkormányzatok pénzügyi támogatására.

A képviselő-testület tagjai a polgármester szóbeli előterjesztésében foglaltakat megismerte, megtárgyalta.

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

85/2011./X.25./kt.határozat:

1.Tikos Község Önkormányzatának Képviselő-testülete a Magyar Köztársaság 2011.évi költségvetéséről szóló 2010.évi CLXIX.törvény 6.számú melléklet 2.pontja alapján (továbbiakban 6.számú melléklet) támogatási igényt nyújt be az önhibájukon kívül hátrányos helyzetben lévő önkormányzatok támogatására.

2.Tikos Község Önkormányzatának Képviselő-testülete az önhibájukon kívül hátrányos helyzetben lévő önkormányzatok támogatásának igényléséhez a fenti törvény alapján a következő nyilatkozatot teszi:
I. b.) a teleülési önkormányzat lakosságszáma 2010.január 1.ján 1000 fő alatt, és a Balatonszentgyörgy székhelyű körjegyzőséghez tartozik.

II.a.)A teleülési önkormányzat helyi adó bevezetéséről döntött és 2011.évben ilyen jogcímen 3.086 ezer forint összegű bevételt tervez.

III.Az önkormányzat 2011.évi módosított költségvetési rendeletét 2.691 ezer forint összegű működési célú hiánnyal fogadta el.

IV.Az önkormányzat kötelezettségvállalása 2010.és 2011.évben nem haladja meg az Ötv. 88.§.(2) bekezdés szerinti éves kötelezettségvállalás felső határát.

V.a.) Az önkormányzat az Ötv. szabályai szerint kötelező könyvvizsgálatra nem kötelezett.

Határidő: azonnal
Felelős: Kónya László polgármester





2.)Napirend tárgyalása
Főnyed csatlakozási kérelme fogorvosi ellátásra létrejött társuláshoz

Előadó: Kónya László polgármester

(Az írásos előterjesztés jelen jkv. mellékletét képezi.)

Török Csilla körjegyző: 

Főnyed Község Önkormányzat kérte, hogy csatlakozhasson a társuláshoz. 

Kónya László polgármester:

Kéri a képviselő-testületet, aki egyetért Főnyed község csatlakozásával a fogorvosi társuláshoz, kézfelemeléssel szavazzon.

A képviselő-testület a vitában elhangzottak figyelembevételével, 4 igen szavazattal,  ellenszavazattal és tartózkodás  nélkül, meghozta az alábbi határozatát:

86/2011. /X.25./ kt. határozat:                 

Tikos Község Önkormányzatának Képviselő-testülete a Főnyed Község Önkormányzata Képviselő-testületének csatlakozási kérelmét a Balatonszentgyörgy székhelyű „Balatonszentgyörgy, Balatonberény, Hollád, Szegerdő, Tikos és Vörs Községi Önkormányzatok Társulása területi fogorvosi feladatok ellátására” elnevezésű, önálló jogi személyiséggel nem rendelkező társuláshoz megismerte, megtárgyalta, a 2012.év január hó 1.napjával történő csatlakozási kérelmet jóváhagyja. A képviselő-testület felhatalmazza a polgármestert  a  módosított és egységes szerkezetbe foglalt társulási megállapodás aláírására.

Határidő: azonnal
Felelős:  Kónya László polgármester

3.)Egyéb ügyek 
3.1.Zárt ülés elrendelése

A képviselő-testület egyhangúlag a továbbiakban tárgyarelandó ügyekre –jellegük miatt – zárt  ülést rendel el.

k.m.f.t.



Kónya László 									             TörökCsilla
polgármester										  körjegyző

